als_Latn dik_Latn ron_Latn
Në një artikull info-analitik të botuar sot në Lapsi.al, portali merr në shqyrtim oshilacionet e marrëdhënieve mes Ramës dhe Metës gjatë vitit 2015 duke bërë dhe një prognozë mbi ecurinë e kësaj marrëdhënie për 2016-ën.
Duke konsideruar si një moment kulminant shpërthimin e dosjes së DIA-CEZ, artikulli thotë se tashmë është e vërtetuar se agjencia informative BIRN është përdorur nga njerëzit e Ramës të cilët e kanë furnizuar me informacion dhe dokumente këtë agjenci si pikënisje për skenarin mediatik të skandalit:
“Gjithçka shpërtheu me të famshmin skandal DIA-CEZ. Tashmë është e vërtetuar se njerëzit e kryeministrit infiltruan pranë agjensisë BIRN të dhënat që vërtetonin se Meta kishte mbështetur dhe ndihmuar kompaninë e Kastriot Ismailajt.”, – shkruan Lapsi.
Shkrimi i Lapsi.al pretendon se agjencia BIRN është përdorur jo vetëm për të pasqyruar dokumentet e skandalit por dhe për të hedhur në treg një aludim për Metën duke shfrytëzuar përshkrimin e paqartë në gjyqin e arbitrazhit për “një ish-kryeministër që mori ryshfet“:
Sipas Lapsi.al kjo qe vetëm maja e ajzbergut e një beteje që prej kohësh po luhej në kulisa.
Duke eksploruar shkaqet e kësaj nisme të Ramës për të sulmuar nëpërmjet agjencisë BIRN dhe dosjes DIA-CEZ Ilir Metën, Lapsi.al thotë se shkaku kryesor mund të ketë qenë paniku që kishte shkaktuar rritja e partisë së Metës në zgjedhjet lokale.
“Shkaku qe rrezultati i LSI-së në zgjedhje. Ajo vazhdoi të rritej dhe Meta tregoi edhe njëherë se ai qe i domosdoshëm për koalicionin e majtë. Ndaj Rama vendosi të filloi kryqëzatën kundër tij, por si gjithnjë me stilin e zakonshëm të atij që hedh gurin dhe fsheh dorën. i bindur se klima e krijuar (jo shumë larg të vërtetës) për ta vizituar rivalin e tij si një njeri që nuk heq dorë nga praktikat korruptive, do ta mposhtë Metën.”, – shkruan Lapsi.al.
Në fund, artikulli info-analitik i Lapsi.al parashikon një vit pa “luftë” mes Ramës dhe Metës ndërsa konsideron si përcaktuese ecurinë e reformës në drejtësi për ekuilibrat e koalicionit.
als_Latn als_Latn als_Latn als_Latn als_Latn als_Latn als_Latn als_Latn